**AIŠKINAMASIS RAŠTAS**

**DĖL LIETUVOS RESPUBLIKOS**

**ŠVIETIMO ĮSTATYMO NR. I-1489 38 STRAIPSNIO 4 DALIES PAKEITIMO**

**ĮSTATYMO PROJEKTO**

**1.**      **Projektų rengimą paskatinusios priežastys**

                      Pripažįstant, jog Jungtinių Tautų Konvenciją ratifikavusios valstybės privalo susilaikyti nuo tokios politikos ir veiksmų, kuriais būtų siekiama asimiliuoti tautinėms mažumoms priklausančius asmenis prieš jų valią, bei **siekiant užtikrinti,** kad Lietuvos Respublikos įstatymuose ir kituose teisės aktuose**,**kuriuose įtvirtintos tautinių mažumų  švietimo teisės, ateityje būtų išlaikoma pusiausvyra tarp tautinio identiteto išsaugojimo ir nuoseklaus integravimosi į valstybės politinį, socialinį ir kultūrinį gyvenimą***,*** bei atsižvelgiant į tai, kad gimtakalbių ir negimtakalbių lietuvių kalbos mokėjimo kokybė negali būti matuo­jama tais pačiais kriterijais, nes jų kalbiniai gebėjimai iš tiesų skiriasi;

                    1. Nevienodas kalbos įgijimo bei išmokimo procesas, kadangi gimtakalbiai kalbą įsisavina natūraliu biologiniu procesu, o negimtakalbiai kalbą „įgyja“ formaliame procese, t.y. išmokstant mokykloje;

                    2. Dėl menkesnio žodyno negimtakalbiams yra mažiau suprantamos tiek gramatikos žinios, tiek įvairios tematikos tekstai ir literatūros kūriniai;

                    3. Kalbinių gebėjimų skirtumus didina ir nevienodas ugdymo turiniui skirtas mokymosi laikas pradinėse ir vidurinėse mokyklose, kadangi negimtakal­biams jo skirta gerokai mažiau, todėllietuvių kalbos programos ir žinių vertinimas gimtakalbiams ir negimtakalbiams privalo būti skirtingas.

Pirminis įstatymo projekto siūlytojas Seimo narys Jaroslav Narkevič.

**2.**      **Parengtų projektų tikslai ir uždaviniai**

Užtikrinti bendrojo lavinimo mokykloms, lietuvių kalbos mokėjimą pagal švietimo ir mokslo ministro patvirtintas programas atsižvelgiant į nevienodas lietuvių gimtosios kalbos ir valstybinės lietuvių kalbos vartojimo ir mokymosi sąlygas.

**3. Kaip šiuo metu yra teisiškai reglamentuojami įstatymų projektuose aptarti klausimai**

Šiuo metu įstatyme įtvirtinta nuostata, kad mokymosi pasiekimų patikrinimai organizuojami vienodai visų mokomųjų kalbų mokyklų mokiniams, neatsižvelgiant į skirtingus kalbinius gebėjimus.

**4. Kokios numatomos naujos teisinio reglamentavimo nuostatos, naujai reglamentuotų klausimų teigiamos savybės ir kokių teigiamų rezultatų laukiama**

Naujo teisinio reglamentavimo nuostata užtikrins bendrojo lavinimo mokykloms, lietuvių kalbos mokėjimą atsižvelgiant į nevienodas lietuvių gimtosios kalbos ir valstybinės lietuvių kalbos mokymosi sąlygas (valstybinius ir mokyklinius lietuvių kalbos brandos egzaminus).

**5. Galimos neigiamos priimtų įstatymų pasekmės ir kokių priemonių reikėtų imtis, kad tokių pasekmių būtų išvengta**.

Priėmus įstatymų projektus, neigiamų pasekmių nenumatoma.

**6. Įtaka kriminogeninei situacijai, korupcijai**

Neigiamos įtakos kriminogeninei situacijai ir korupcijai priimti įstatymų projektai neturės.

**7. Įtaka verslo sąlygoms ir jo plėtrai**

Įtakos verslo sąlygoms ir jo plėtrai neturės

**8. Įstatymų inkorporavimas į teisinę sistemą, kokie šios srities teisės aktai tebegalioja ir kokius galiojančius teisės aktus būtina pakeisti ar panaikinti, priėmus teikiamus projektus**

Įstatymo inkorporavimui į teisinę sistemą kitų teisės aktų priimti nereikės.

**9.** **Ar įstatymų projektai** **parengti laikantis Valstybinės kalbos, Įstatymų ir kitų teisės norminių aktų rengimo tvarkos įstatymų reikalavimų ir atitinka bendrinės lietuvių kalbos normas, o projektų sąvokos ir jas įvardijantys terminai įvertinti Terminų banko įstatymo ir jo įgyvendinamųjų teisės aktų nustatyta tvarka**

Įstatymų projektai parengti laikantis Valstybinės kalbos, Įstatymų ir kitų teisės norminių aktų rengimo tvarkos įstatymų reikalavimų ir atitinka bendrinės lietuvių kalbos normas. Įstatymų projektuose naujos sąvokos ir jas įvardijantys terminai nenustatomi, todėl nebuvo vertinami Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka.

**10. Ar įstatymo projektas atitinka Europos žmogaus teisių ir pagrindinių laisvių apsaugos konvencijos nuostatas bei Europos Sąjungos dokumentus**

Įstatymų projektai neprieštarauja Europos žmogaus teisių ir pagrindinių laisvių apsaugos konvencijos nuostatoms, yra suderinti su Europos Sąjungos teisės aktais.

**11. Jeigu įstatymams įgyvendinti reikia įstatymų lydimųjų aktų, – kas ir kada juos turėtų parengti, šių aktų metmenys**

Įstatymams įgyvendinti lydimieji aktai nereikalingi.

**12. Kiek biudžeto lėšų pareikalaus ar leis sutaupyti įstatymų įgyvendinimas**

Įstatymų projektams įgyvendinti papildomų valstybės biudžeto lėšų nereikės.

**13. Įstatymų projektų rengimo metu gauti specialistų vertinimai, rekomendacijos ir išvados**

Įstatymų projektų rengimo metu vertinimų, rekomendacijų ir išvadų nebuvo gauta.

**14. Įstatymų projektų autorius, įstatymų projektų iniciatoriai**

Seimo narys Jaroslav Narkevič

**15.** **Reikšminiai žodžiai, kurių reikia šiam projektui įtraukti į kompiuterinę paieškos sistemą, įskaitant reikšminius žodžius pagal Europos žodyną*Eurovoc****:*

Programos,įvertinimas,

Seimo narys                                                                   Jaroslav Narkevič